jkorsvik/nowiki_second_scrape_merged huggingface dataset:
Den barmhjertige samaritan

Den barmhjertige samaritan er en lignelse i Evangeliet etter Lukas i Det nye testamente der Jesus forteller om en mann som blir overfalt av røvere mellom Jerusalem og Jeriko, og etterlatt i halvdød tilstand. 
En forbipasserende prest oppdager mannen, men viker til side og går forbi. Det samme gjør en levitt. Deretter kommer en svært medlidende samaritan forbi, som behandler mannens sår og tar ham med til et vertshus, der samaritanen betaler for mannens opphold. Den barmhjertige samaritan skulle symbolisere ens neste, og viste anvendelse av setningen «elsk din neste som deg selv».
Jesus fortalte lignelsen som svar på et spørsmål fra en lovkyndig, «Hvem er så min neste?» Som svar forteller Jesus lignelsen hvor konklusjonen om hvem som er min neste er den mann som viser nåde for den skadde mannen, og denne mannen er en samaritaner. Til tross for likhetene mellom de folkene, jødene og samaritanerne, hadde det oppstått århundrelangt motsetningsforhold mellom, og som hadde toppet seg med at jødene ødela samaritanernes tempel på Gerisimfjellet. På Kristus’ tid var spenningene slik at de ikke bevegde seg inn på hverandres områder og ikke kontaktet hverandre. Prester og levitter (som var tempeltjenere) var høyt aktet på denne tiden, mens samaritanene var et folkeslag som ble sett ned på med fiendtlig innstilling.
En del kristne, slike som Augustin har tolket lignelsen allegorisk hvor  samaritaneren representerer Jesus selv som reddet en syndig mann. Andre har imidlertid sett bort fra lignelsen opprinnelige mening, og ser den som et eksempel på Jesus’ etikk.Lignelsen har inspirert kunst som maleri, skulptur, poesi og film. Frasen «den barmhjertige samaritan» i betydningen den som hjelper en fremmed er avledet fra denne lignelsen, og mange sykehus og veldedighetsorganisasjoner har navn etter lignelsen.


== Referanser ==


== Se også ==
Barmhjertighet
De ti bud
Jesu lignelser
Cathrine Smith

Cathrine Smith (født 9. juni 1961 i Oslo)
er en norsk danser fra Eiksmarka.
Hun er utdannet hos Egon Weng i Oslo, samt i Paris hos Joseph Russillo og i Roma.  Har danset fast for  Collage Dansekompani (1981–1987) og senere frilans, blant annet for Nationaltheatret og Imago Danseteater.  Avslutningsvis var hun i
kompaniets Vildanden (1994).  Ved Black Box Teater var hun i oppsetningen Come Nuvole (1996) og fikk tre år senere mye omtale for sin tolkning av  Trond-Viggo Torgersens Flode til Geir Børresens stemme på Oslo Nye Teater (1999).
Med Christer Tornell var hun i NRKs serie om Kjerringdattera og Manndattera med opplesning av Märtha Louise (2000).
Hun er nå med i det prisbelønte nordiske folkemusikk-ensemble Kvedar, samt tilknyttet danselinjen ved Firda videregående skole.


== Premier ==
Dansekritikerprisen 1986 for Terra med Collage Dansekompani
Statens arbeidsstipend for tre år 1990–1992 på kr 86 000


== Referanser ==


== Eksterne lenker ==
(no) Cathrine Smith i Scenewebarkivet
Nei

Nei (norrønt: nei) er en norsk interjeksjon og et norsk substantiv som indikerer avvisning, uenighet, avslag eller viser negativ respons eller utbrudd. Som regel er «nei» det motsatte av ja. Å riste på hodet er i mange kulturer også ensbetydende med nei.


== Kampanjer ==
Ordet nei er brukt i mange kampanjer, siktet mot folks evne til å si nei til for eksempel narkotika, vold eller lignende. Eksempler på andre nei-kampanjer og -organisasjoner er:

Nei til atomvåpen
Nei til OL
Nei til EU
Nei til EF
Nei Til Narkotika
Nei til Frontkollisjoner


== Se også ==
Negasjon


== Referanser ==


== Eksterne lenker ==
(en) No – kategori av bilder, video eller lyd på Commons
Nils M. Apeland

Nils Marius Apeland (født 16. april 1969) er en norsk kommunikasjonsrådgiver og forfatter. Han eier og driver rådgivningsselskapet Bedre Kommunikasjon og etablerte i 2016 Talerlisten.no - en formidlingstjeneste for foredrag.
Apeland gav i 2007 ut Det gode selskap – Omdømmebygging i praksis, den første fagboken på norsk om omdømmebygging.Han ble tildelt Årets hederspris av bransjeforeningen Norske Informasjonsrådgivere under Gullkorn 2007. Nils Apeland er en mye benyttet foredragsholder, spesielt innenfor temaet omdømme og lederkommunikasjon.
Han er den yngste sønnen av Nils Magne Apeland (1923–1988), en norsk PR-pionér som ga ut den første norske boken om PR; Public Relations i USA i 1960.


== Referanser ==
Lars Knutson Liestøl

Lars Knutson Liestøl (født 13. juni 1839 i Åseral, død 15. desember 1912 i Kristiansand) var en norsk lensmann, gårdbruker og politiker for partiet Venstre.
Liestøl var statsråd og sjef for Revisjonsdepartementet fra 5. mars 1888 til 23. februar 1889 i Johan Sverdrups regjering. Fra oktober til desember 1888 ledet han også Indredepartementet.
Han ble innvalgt til Stortinget i hele ti perioder, første gang i 1874, men døde før han fikk tatt fatt på sin tiende periode. Mesteparten av tiden var Liestøl medlem av justiskomiteen.
Lars K. Liestøl var sterkt engasjert i målsaken, og var i 1885 med å vedta sidestillingen mellom de to målformene i landet.
Eg kan ikkje længre halde det ut med at skriva Dansk, fyredi Tankarne verde so
innesnørde som ei turka Næver.

Liestøl var lensmann i Bygland fra 1866 til 1888 og brukte gården Frøysnes fra 1870. Han satt i Bygland herredsstyre i 36 år og var kommunens ordfører i tolv år. I tillegg innehadde Liestøl en rekke lokale offentlige verv.
Videre hadde han selv lært seg engelsk språk, og studerte på egen hånd Englands og særlig Amerikas historie. Han hadde også særlige anlegg for tegning.
Lars K. Liestøl ble i 1899 utnevnt til ridder av St. Olavs Orden.
Han var sønn av gårdbruker, lensmann og stortingsmann (1865–1873) Knut Larson Liestøl og hustru Gyro Grundesdatter. Han var gift med Laura Vilhelmine Josefine Sabro. Knut Liestøl, professor i folkeminnevitenskap, var hans nevø.


== Referanser ==


== Litteratur ==
Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947


== Eksterne lenker ==
(no) Lars Knutson Liestøl hos Norsk senter for forskningsdata
Markedstrend

Markedstrend betyr innen finansmarkeder hovedretningen for den økonomiske utviklingen. Den kan klassifiseres som primær trend, sekundær trend (i en kort periode), eller sekulær trend (i lang tid). 


== Primære markedstrender ==

Bjørnemarked (fra engelsk bear market) er et uttrykk som innebærer at trenden på markedet er negativ, aksjeindeksen går ned. Det finnes ingen strikt gjeldende definisjon på begrepet, men normalt regnes et tap på 20 prosent fra dets høyeste nivå over en periode av minst to måneder som en bjørnemarked. Motsatsen kalles oksemarked eller bull market. Begrepene kommer opprinnelig fra bjørneskinnshandlere i USA som solgte sine varer før bjørnen var skutt. Etterhvert kom bjørn å likestilles med aksjemegler som selger aksjer de ikke eier, det vil si blankning.


== Litteratur ==
Bernhardsson, Jonas: Tradingguiden. (1996) ISBN 9789170549526
Joe Slovo

Joe Slovo (1926–1995) var en sørafrikansk kommunistisk politiker og leder for Det sørafrikanske kommunistpartiet SACP, og samtidig ledende medlem av Den afrikanske nasjonalkongressen, ANC. 
Slovo var født i Obeliai i Litauen i en jødisk familie som utvandret til Sør-Afrika da han var åtte år gammel. Hans far arbeidet som lastebilsjåfør i Johannesburg. Han sluttet på skolen i 1941 og begynte å arbeide som funksjonær i transportbransjen hvor han ble fagorganisert, og som tillitsvalgt var han med på å organisere en streik. Han meldte seg inn i kommunistpartiet i 1942. Inspirert av Den røde armé og dens kamp mot nazistene på østfronten under andre verdenskrig meldte Slovo seg som frivillig til de sørafrikanske styrkene som kjempet sammen med den britiske hæren i krigen.
Mellom 1946 og 1950 studerte han rettsvitenskap, og i 1949 giftet han seg med Ruth First og fikk tilsammen tre døtre. Både First og Slovo var registrerte som kommunister og kunne verken siteres eller delta i offentlige møter etter loven om undertrykking av kommunismen fra 1954. Men han ble likevel aktiv i ANC og arrestert som ANC-aktivist både i 1956 og 1960. I 1961 ble Slovo valgt til en av lederne i Umkhonto we Sizwe (Spydet til Nasjonen), som var den væpnede grenen til ANC. I 1963 måtte han dra i eksil og bodde både i Storbritannia, Angola, Mosambik og Zambia. Slovo ble siden valgt til generalsekretær i SACP i 1984. 
I 1990 vendte han tilbake til Sør-Afrika i for å være med i «samtalene om samtaler» mellom ANC og den daværende regjeringen. Han var på dette tidspunktet syk og ble etterfulgt av Chris Hani som partileder i 1991. Slovo fikk deretter tittelen æresleder i SACP og ble bostedminister i Nelson Mandelas første regjering. Slovo var den ledende teoretikeren i både kommunistpartiet og ANC. Han erkjente svakhetene i den sovjetiske samfunnsmodellen og tok avstand fra stalinismen. Han spilte en stor rolle i frigjøringskampen i Sør-Afrika og i kampen for demokrati og like rettigheter for alle.


== Referanser ==


== Eksterne lenker ==
ANC.org.za – Biografi om joe Slovo på ANCs nettsider
Liste over største daglige endringer i Dow Jones Industrial Average

Dette er en liste over største daglige endringer i Dow Jones Industrial Average.


== Største poeng endringer ==
De første fire tabeller viser bare de største en-dags endringer between a given day's close and the close of the previous trading day, not the largest changes during the trading day (i.e. intraday changes).


== Største prosentvise endringer ==
Note that some sources (including the file Highlights/Lowlights of The Dow on the Dow Jones website) show a loss of -24.39% (from 71.42 to 54.00) on December 12, 1914, placing that day atop the list of largest percentage losses. The New York Stock Exchange reopened that day following a nearly four-and-a-half-month closure since July 30, 1914, and the Dow in fact rose several percent that day (from 71.42 to 74.56, or +4.4%). However, the apparent decline was due to a later 1916 revision of the Dow Jones Industrial Average, which retroactively adjusted the values following the closure but not those before, and it represents the only discontinuity in the index’s history rather than an actual loss.


== Største intradag poengsvingninger ==
This table shows the largest intraday point swings since 1987.  As the "Net Change" column shows, 13 of these 20 largest intraday swings occurred during days in which the Dow declined, while only 7 occurred during days in which it advanced. Nine of the 10 largest intraday swings have occurred amidst the ongoing global financial crisis of 2008, and none of the top 20 occurred before the year 2000. During the height of the crisis, the six largest intraday swings ever up to that time (and 9 of the top 20) occurred over a single span of 10 trading days between October 6 and 17, 2008.


== Se også ==
Dow Jones Industrial Average
Closing milestones of the Dow Jones Industrial Average
List of stock market crashes, including:
Wall Street Crash of 1929 (October 24-29, 1929)
Black Monday (1987) (October 19, 1987)
Friday the 13th mini-crash (October 13, 1989)
October 27, 1997 mini-crash
Global financial crisis of 2008


== Referanser ==


== Eksterne lenker ==
Dow Jones Indexes | Averages
Dow Jones Indexes | Averages | Statistics
Kari Storsletten

Kari Storsletten (født 1953) er en norsk journalist som har hatt lederstillinger i NRK, VG og Aftenposten. 
Storsletten var journalist i NRK Dagsnytt 1980–1986, nestleder for VGs politiske avdeling 1989–1995 og leder for kultur- og underholdningsavdelingen i VG 1995–1999. Hun var sjef for NRK P2 fra 1999 til utgangen av 2004. Hun har siden 2005 hatt lederstillinger i Aftenposten, først som innenrikssjef og siden som organisasjons- og administrasjonssjef i redaksjonen.
Hun var leder av Presselosjens styre på Stortinget fra 1990 til 1992.På midten av 1980-tallet var hun programleder i Frokost-TV.Kari Storsletten var gift med VG-journalist Olav Versto. De har ett barn sammen.


== Referanser ==
Liste over ordførere i Son

Ordførere i Son er en liste over ordførere i Son fra innføringen av formannskapslovene i 1837 og frem til 1964, da kommunen ble slått sammen med Vestby. Son og Hølen hadde felles formannskap og ordfører fra 1837 til 1847.


== Se også ==
Liste over ordførere i Vestby
Yuan

For dagens kinesiske valuta, se renminbiYuan eller yen (元)  er på kinesisk, grunnenhet for flere moderne kinesiske valutaer. 
Yen er også brukt for referere til cognate valutaenheter i Japan og Korea, og blir brukt for å oversette utenlandske valutaer; for eksempel, US dollar kalles Meiyuan (美元), eller «amerikanske yuan», på kinesisk. Når brukt i engelsk i kontekst av moderne utenlandske valutamarked, refererer «Yuan» eller «kinesiske yuan» vanligvis til renminbi (CNY). Forskjellen mellom yuan og renminbi er analog til forskjellen mellom pund og sterling.
En yuan består av 10 jiao (角) eller «fjær» (mao) (毛). En jiao består av 10 fen (分). I kantonesisk, som snakkes i Hongkong og Macao, jiao og fen kalles ho (毫) og sin (仙). Ordet «sin» er lånt fra det engelske «cent».


== Eksterne lenker ==
Historiske og nåværende sedler fra Kina (CNY / RMB) 1953-2019 (engelsk, tysk, fransk)
Valutasertifikater (FEC) fra Folkerepublikken Kina 1980-1994 (engelsk, tysk, fransk)
Bøkelauvmåler

Bøkelauvmåler (Cyclophora linearia) er en sommerfugl i gruppen av de egentlige målere  (Geometridae). Den er bare funnet på Sør-Østlandet i Norge.


== Utseende ==
En middelsstor (vingespenn 22 – 33 mm), slank, lyst brungul måler, vingene kan ha et rosa skjær. Begge vingepar har tre mørkrøde tverrstripe, den midterste er rett og kraftig, de andre to er krumme og tynne. Vanligvis har ikke denne arten spredte, mørke skjell på vingene, men den kan også være temmelig lik på punktløvmåler (Cyclophora punctaria). Larven er slank og naken, blekgrønn, på ryggen med små, gule flekker.


== Levevis ==
Arten finnes i løv- og blandingsskog med innslag av bøk (Fagus sylvatica), som er larvenes næringsplante. De kan også forekomme på eik (Quercus spp.). De voksne målerne flyr i mai – juli. Noen ganger kan det være en delvis, andre generasjon som fly om høsten, disse individene ligner gjerne sterkt på punktløvmåler.


== Utbredelse ==
Arten finnes i Europa, unntatt i nordøst. I Norge forekommer den bare ved kysten på Østlandet.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) bøkelauvmåler i Encyclopedia of Life 
(en) bøkelauvmåler i Global Biodiversity Information Facility 
(no) bøkelauvmåler hos Artsdatabanken 
(sv) bøkelauvmåler hos Dyntaxa 
(en) bøkelauvmåler hos Fauna Europaea 
(en) bøkelauvmåler hos NCBI 
(en) Kategori:Cyclophora linearia – bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Cyclophora linearia
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Altenbrunslar

Altenbunslar er en bydel i den nordhessiske Felsberg med 350 innbyggere.


== Historikk ==
Stedet er første gang nevnt i et dokument fra 1381. 1532 kom den første evangeliske predikanten til stedet. Overetasjen i kapellet av bindingsverk og tårnet ble bygget 1581. Altenbrunslar tilhørte Amt Felsberg fram til 1821. Deretter kom stedet krets Melsungen, Amt Felsberg. 3. september 1849 kjørte det første toget gjennom Altenbrunslar. 1. januar 1974 ble Altenbrunslar en bydel av byen Felsberg.
Skolesystemet i Frankrike

I Frankrike har skolesystemet, eller le système éducatif français vært gjennom en rekke forandringer i løpet av de siste desennier. Det nåværende system beskrives i all korthet nedenfor. Da man i Frankrike nummererer de forskjellige klassetrinnene noe annerledes enn man gjør i Norge, er de følgende opplysningene av betydning for de som ønsker å sette seg inn i franske læreplaner og oppbygningen av skolefagene i dagens Frankrike.


== Barnehage ==
Barn kan allerede begynne i barnehagen det året de fyller 2 år. Men det vanligste er at de tilbringer 3 år i barnehagen fra det året de fyller 3 år til det året de fyller 6. Den franske barnehagen kalles l'école maternelle, og den deles inn i fire trinn som heter:

toute petite section 2-3 år
petite section 3-4 år
moyenne section 4-5 år
grande section 5-6 år


== Barneskole ==
Barneskolen kalles i Frankrike for école primaire og består av 5 årstrinn med følgende betegnelser

cours préparatoire (CP) 6-7 år
cours élementaire (CE1) 1 7-8 år
cours élementaire 2 (CE2)  8-9 år
cours moyen 1 (CM1) 9-10 år
cours moyen 2 (CM2) 10-11 år


== Ungdomsskolen ==
Denne består av 4 klassetrinn og avsluttes med diplôme national du brevet

sixième 11-12 år
cinquième 12-13 år
quatrième 13-14 år
troisième 14 -15 årDisse årstrinnene sammenfattes gjerne under betegnelsen collège. Siden den franske skolereformen i 1975, er denne skolen obligatorisk og felles for alle. Likhetsprinsippet fører her til at det legges meget vekt på å utligne forskjeller mellom elevene. Man sier ofte at denne skolen skal gi alle en felles basis, eller socle commun på fransk.


== Videregående skole ==
Det tradisjonelle navn på den videregående skolen i Frankrike er lycée (lyceum), og tilsvarer vår egen gymnas-betegnelse. Da man i Frankrike har skoleplikt til fylte 16 år, er det ikke alle som tar videregående utdanning i Frankrike. Men – som hos oss – har tallene økt meget også i Frankrike. I dagens franske lyceum skiller man mellom  studieretningene

génerale
technologique
professionnelleHer vil vi – foreløpig – kun beskrive den generelle studieretningen (génerale) som i sin tur er delt inn i 3 studieretninger:

littéraire (språk, litteratur og historie )
économique et sociale (økonomi og sosialfag)
scientifique (realfag, matematikk, fysikk, kjemi og biologi)Lyceet er en treårig utdannelse som avsluttes med eksamen baccalauréat géneral som ofte forkortes til BAC, en nødvendig forutsetning for å begynne på en universitetsutdannelse. Lyceets 3 klassetrinn har følgende betegnelser:

seconde  15-16 år
première 16-17 år
terminale 17-18 årOfte ser man også forkortelsene L, ES og S for henholdsvis den litterære-, den økonomiske- og realfagsretningen. Dessuten benyttes betegnelsene 2e og 1e som merkelapp på henholdsvis første og andre gym,
d.v.s. seconde og première.
Terra Australis

Terra Australis (eller: Terra Australis Incognita, latin for «det ukjente landet i sør») var et mytisk kontinent man lenge antok måtte finnes rundt sydpolen og som figurerte på europeiske kart fra 1400- til 1700-tallet.
Idéen om en stor landmasse i sør som balanserte de nordlige landmassene Europa, Asia og Afrika ble først framsatt av Aristoteles. Den greske geografen Klaudios Ptolemaios trodde at Det indiske hav var omringet av land i sør. Hans innflytelse førte til at Terra Australis fra renessansen ble et fast innslag på europeiske verdenskart.
Det mytiske kontinentet skrumpet inn etter hvert som det ble klart at landmasser man først antok var del av det mytiske Sydlandet, som Ildlandet, Ny-Guinea, Australia og New Zealand viste seg å være omgitt av vann. Forestillingen om det store kontinentet i sør ble endelig oppgitt etter James Cooks reiser på slutten av 1700-tallet.
I 1820 ble det virkelige Sydpollandet funnet av en russisk ekspedisjon ledet av Mikhail Lazarev og Fabian Gottlieb von Bellingshausen. Da var navnet Australia allerede tatt i bruk for landmassen som tidligere var kjent som Ny-Holland. Det nyoppdagede kontinentet ble isteden etter hvert kjent som Antarktika.
Karen Louise Grindvold

Karen Louise Vuttudal Grindvold (født 4. desember 1988) er en norsk skuespiller, kjent fra TV-serien Holms som gikk på TV 2 i 2002 og 2003. I Holms spilte hun den 12 år gamle karakteren Victoria Holm.
Hun er datter av produsenten Dagmar Grindvold, og stedatter av manusforfatter Tore Ryen.


== Opptredener ==
Holms (2002–2003)


== Eksterne lenker ==
(en) Karen Louise Grindvold på Internet Movie Database
Christoffer Torris Olsen

Christoffer Torris Olsen (født 16. juni 1986) er en norsk politiker (V). Han var Venstres førstekandidat og ble valgt inn i Frogner bydelsutvalg for perioden 2011–2015. Olsen er generalsekretær i foreningen Digitalt personvern.
Olsen har tidligere vært nestleder i Norges Unge Venstre for perioden 2008–2009, samt styremedlem og nestleder i Oslo Unge Venstre. Han var medlem av landsstyret i Forbundet Unge Forskere fra 2003 til 2005.
Olsen har bakgrunn fra musikklinjen på Manglerud videregående skole. Han spiller bass, og var revysjef for Manglerudrevyen i 2003 og 2004.


== Eksterne lenker ==
(en) Christoffer Torris Olsen – kategori av bilder, video eller lyd på Commons 
Christoffer Torris Olsens nettsider
Harald Wigaard

Harald Wigaard (født 17. mai 1944 i Oslo) er en norsk tidligere turner fra Lambertseter. 
Han er kjent for sin femteplass på bøylehest under sommerlekene i Tokyo i 1964. Denne plasseringen var Norges beste under lekene, mens Kronprins Harald fikk en åttendeplass i seiling. Wigaards høyde er 182 cm, og hans vekt var 67 kg i 1964.
Han er medlem av Oslo Turnforening.


== Referanser ==


== Eksterne lenker ==
(en) Harald Wigaard – Olympedia 
(en) Harald Wigaard – Sports-Reference (OL-resultater – arkivert)
So Fine (album)

So Fine er det 9. studioalbumet til Ike & Tina Turner som ble gitt ut i 1968.


== Sporliste ==
Side 1:

«Bet' Cha Can't Kiss Me (Just One Time)» (M. Rice) - 2.51
«Ain't Nobody's Business» (Ike Turner) - 2.09
«It Sho Ain't Me» (M. Rice) - 3.08
«Too Hot Too Hold» (M. Rice) - 2.10
«A Fool in Love» (Ike Turner) - 2.49Side 2:

«I Better Get Ta Steppin'» (Ike Turner og Charles Harris) - 2.49
«Shake A Tail Feather» (Otha Hayes, Verlie Rice og Andre Williams) - 2.15
«So Fine» (Johnny Otis) - 2.41
«We Need An Understanding» (Ike Turner og J. Norhern) - 2.43
«You're So Fine» (Lance Finney, Robert West og Willie Schofield) - 2.26


== Referanser ==
Cussin’, Cryin’ & Carryin’ On (album)

Cussin' Cryin' & Carryin' On er det 10. studioalbumet til Ike & Tina Turner som ble gitt ut i 1969.


== Sporliste ==
Side 1:

«Cussin' Cryin' & Carryin' On» (Wayne Carson Thompson og Earl Barton) - 2.35
«Poor Little Fool» (Oliver Sain) - 2.46
«So Blue Over You» (Ike Turner) - 2.30
«Nothing You Can Do Boy (To Change My Way)» (Ike Turner) - 2.26
«I'm Fed Up» (Ike Turner) - 2.17
«You Got What You Wanted» (Wayne Carson Thompson) - 2.23Side 2:

«Make 'Em Wait» (Ike Turner) - 2.18
«Beauty Is Only Skin Deep» (Toni Wine og Steve Venet) - 2.11
«Thinking Black» (Ike Turner) - 2.36
«Black Beauty» (Ike Turner) - 2.24
«I Better Get Ta Steppin'» (Ike Turner og Charles Harris) - 2.43


== Referanser ==
Zewditu I av Etiopia

Keiserinne Zewditu I (også stavet Zawditu og Zauditu, døpt Askala Mayram; født 29. april 1876, død 2. april 1930) var keiserinne av Etiopia. Hun regjerte fra 1916 til 1930. 
Hun var datter av Menelik II, og ble født da han var konge over Shewa. Da Meneliks sønnesønn Lidj Jasu konverterte til islam ble han avsatt av en allianse mellom kirken, hæren og adelen i landet, og Zewditu ble utropt til keiserinne.


== Referanser ==